11.Međutim, ocjenjivanjem provedenim za ovu procjena utjecaja pokazalo se, konkretno, da se nakon uvođenja razreda od A+ do A+++ smanjila učinkovitost oznaka energetske učinkovitosti. Uvođenjem razreda A+++, A++ i A+, dodanih u okviru preinake Direktive iz 2010., smanjila se učinkovitost oznake u uvjeravanju potrošača da kupe učinkovitije proizvode. Novi raspon oznaka potrošačima je razumljiv, ali se smanjila njihova spremnost da plate veći iznos za učinkovitije proizvode. Manje su motivirani razlikom između razreda A+ i A+++ nego razlikom između razreda A i C. Kad velik dio proizvoda na tržištu dosegne razred A+++, potrebno je promijeniti vrijednosti razreda na oznakama kako bi se u obzir uzeo daljnji tehnološki napredak. Promjena vrijednosti još nije provedena jer za to još nema dogovorene metode. U području oznaka energetske učinkovitosti postoji još jedan problem – povećala se prodaja većih modela, koji su učinkovitiji te su stoga u višim energetskim razredima, ali ipak imaju veću apsolutnu potrošnju nego mali uređaji istog tipa.

9.U pogledu uštede energije, procjenjuje se da će se uvedenim mjerama za ekološki dizajn i označivanje energetske učinkovitosti do 2020. uštedjeti 175 Mtoe energije godišnje. Za ekološke aspekte osim potrošnje energije učinak je do sad bio manje mjerljiv. Procjenjuje se da će vrijednost uštede energije do 2020. biti 100 milijardi EUR godišnje, što odgovara iznosu od 465 EUR po kućanstvu.

7.Postoje i druge potencijalne političke mjere kojima bi se mogla povećati učinkovitost proizvoda povezanih s energijom, kao što su fiskalne mjere, programi poticaja itd. Međutim, u ovoj procjeni utjecaja riječ je o konkretnim problemima do kojih je došlo tijekom provedbe spomenutih dviju direktiva. U širem kontekstu, pokazalo se da politike označivanja energetske učinkovitosti i ekološkog dizajna dobro funkcioniraju u cijelom svijetu. U 59 zemalja izvan EU-a upotrebljavaju se oznake energetske učinkovitosti, a u polovini njih one imaju izgled sličan oznaci u EU-u. U najmanje 45 zemalja izvan EU-a doneseni su zahtjevi o minimalnoj energetskoj učinkovitosti proizvoda.

26.Ako se gleda kako potrošači razumiju ovu temu, očito je da su im abecedne oznake (npr. od A+++ do D te od A do G) jasnije od brojčanih. Ako se gleda utjecaj oznaka na odluke potrošača o kupnji, oznake od A do G pokazale su se najboljima za uvjeravanje potrošača da kupe učinkovitije proizvode. Njih po učinkovitosti slijede obrnute brojčane oznake, a brojčane oznake pokazale su se lošijima od postojećih oznaka od A+++ do D.

27.Svim se opcijama smanjuju utjecaji na okoliš kao što su emisije stakleničkih plinova i dušikova oksida te potrošnja vode. Međutim, osim smanjenja emisija stakleničkih plinova, koje je usko povezano s uštedom energije, smanjenje drugih utjecaja na okoliš skromno je u usporedbi s uštedom energije. Samo opcija proširenja područja primjene direktiva s proizvoda povezanih s energijom na druge proizvode ima potencijal za ozbiljnije rješavanje drugih utjecaja na okoliš. Međutim, niz utjecaja koje na okoliš imaju proizvodi osim proizvoda povezanih s energijom već se rješava drugim zakonodavstvom.

28.Glavni je gospodarski utjecaj onaj na izdatke potrošača (zbroj troškova kupnje i troškova energije tijekom upotrebe), koji ovise o cijenama energije. Uz pretpostavku povećanja cijena energije od 4 % godišnje do 2030., sve bi opcije dovele do manjih izdataka potrošača nego u slučaju izostanka novih mjera, a te su koristi veće u slučaju ambicioznijih opcija. Uz pretpostavku povećanja cijena koje bi se smanjilo na 0,5 % godišnje nakon 2020., izdaci potrošača također bi bili manji za sve opcije nego u slučaju izostanka novih mjera, iako u manjoj mjeri, a novčane su uštede slične za sve opcije.

29.Trend komercijalnih prihoda prati trend ušteda energije za sve opcije: što su mjere ambicioznije, to su veći komercijalni prihodi. To je stoga što su, osim u slučaju elektroničkih proizvoda, učinkovitiji proizvodi relativno skuplji u smislu troškova kupnje. Prihodi imaju jednak utjecaj na veća poduzeća kao i na mala i srednja poduzeća. Približno 80 – 85 % prihoda pridonosi BDP-u EU-a. Za sektor rasvjete prihodi se smanjuju zbog daljnje promjene u prodaji prema vrstama žarulja koje imaju dulji vijek trajanja te ih je rjeđe potrebno mijenjati. Na sektor grijanja prostora otpada veći dio povećanja prihoda, što je povezano s prelaskom na geotermalne toplinske crpke. Ako se cijene geotermalnih toplinskih crpki smanje više nego što je predviđeno, dodatni prihodi u svim bi opcijama bili manji.

30.Dodatno administrativno opterećenje za poduzeća (uz opterećenje usklađivanja s postojećim zakonodavstvom) veliko je u slučaju znatne zakonodavne reforme (opcija 2.) i u slučaju sveobuhvatne reforme (opcija 3). Osim toga, svakih 5 – 10 godina dolazi do administrativnog opterećenja od 50 milijuna EUR za proizvođače i 10 milijuna EUR za trgovce zbog promjene vrijednosti oznaka iz podopcije u kojoj se na oznake uvode razredi od A do G. Administrativni troškovi za registraciju proizvoda iz opcije 1.+ procjenjuju se na 1,5 milijuna EUR godišnje na razini cijele industrije. Međutim, budući da je usklađivanje obvezno, proizvođači i trgovci mogu troškove promjene vrijednosti oznaka i registracije, koji ukupno iznose oko 2 – 5 eurocenta po označenom proizvodu, prebaciti na potrošače, kojima se ti troškovi višestruko nadomještaju novčanim koristima koje proizlaze iz znatno veće učinkovitosti oznaka od A do G, koje potrošačima služe kao osnova za prepoznavanje i kupnju učinkovitijih proizvoda.

7.Zaključci

31.Opcija samo nezakonodavnog djelovanja (opcija 1.) može rezultirati znatnim dodatnim uštedama energije i njome se mogu riješiti neki od problema. Međutim, njome se ne mogu riješiti ključni problemi prikaza razreda na oznaci energetske učinkovitosti, za što se analizom pokazalo da postoje bolja rješenja od trenutačnih oznaka razreda od A+++ do D.

32.Opcijama znatne (opcija 2.) i sveobuhvatne (opcija 3.) zakonodavne reforme ekološkog dizajna i označivanja energetske učinkovitosti postigle bi se najveće uštede energije. Međutim, tim bi se opcijama mogle stvoriti neproporcionalne prepreke međunarodnoj trgovini jer se u njima podrazumijeva potreba da sve proizvode certificiraju treće strane. Nadalje, u opciji 3., u pogledu proširenja područja primjene na proizvode osim proizvoda povezanih s energijom, nije očito da se poštuje načelo proporcionalnosti: ekološki dizajn i označivanje energetske učinkovitosti možda nisu pravi instrumenti za takve proizvode, a za brojne bi se skupine proizvoda ta mjera preklapala s drugim politikama u području okoliša. Stoga se čini da se tom mjerom prekoračuje ono što je nužno za postizanje utvrđenih ciljeva.

33.Čini se da je opcija nezakonodavnih mjera u kombinaciji sa zakonodavnim poboljšanjima označivanja energetske učinkovitosti (opcija 1.+) optimalna u smislu ukupnih utjecaja. Njome se u potpunosti ili u velikoj mjeri rješavaju svi utvrđeni problemi te se stvara ograničeno administrativno opterećenje. Ta bi opcija uključivala podopciju oznake razreda od A do G, koja je bolja od ostalih opcija izgleda oznaka. Procjenjuje se da bi se opcijom 1.+, koja uključuje oznake razreda od A do G, do 2030. godine godišnje uštedjelo dodatnih 47 Mtoe primarne energije.

Tablični pregled s ključnim rezultatima modela za 2030.

Rezultati u koje nisu uključeni utjecaji promjene izgleda oznaka Opcija 1. Nove nezakonodavne mjere Opcija 1.+ Nove nezakonodavne mjere + zakonodavne mjere za označivanje energetske učinkovitosti; Opcija 2. Znatna zakonodavna reforma ekološkog dizajna i označivanja energetske učinkovitosti; Opcija 3. Proširenje područja primjene i centralizacija nadzora tržišta Utjecaji na okoliš Potrošnja energije (TWh primarne energije godišnje) (Mtoe primarne energije godišnje) -310 -27 -490 -42 -580 -50 bolje od opcije 2. Staklenički plinovi (Mt ekvivalenta CO2 godišnje) -45 -75 -87 bolje od opcije 2. Gospodarski utjecaji Izdaci potrošača uz stopu porasta cijena energije od 4 % (u milijardama EUR godišnje) -20 -27 -32 u najboljem slučaju slično opciji 2. Izdaci potrošača uz stopu porasta cijena energije od 0,5 % od 2020. (u milijardama EUR godišnje) -8 -9 -10 u najboljem slučaju slično drugim opcijama Komercijalni prihodi (u milijardama EUR godišnje) +16 +30 +35 podaci nisu dostupni Administrativno opterećenje Ukupno administrativno opterećenje (u milijunima EUR godišnje) +3 +6 +145 +500 – 1000